Gary Becker

Gary Stanley Becker (født 2. desember 1930 i Pottsville i Pennsylvania i USA, død 3. mai 2014 i Chicago) var en amerikansk økonom. Han var professor i samfunnsøkonomi og sosiologi ved University of Chicago, hvor han hadde det meste av sin forskerkarriere.

Becker var mest berømt for å ha anvendt økonomisk teori for å analysere områder som tidligere var ansett å høre til sosiologi eller psykologi, som familiens organisering, narkotikamisbruk, kriminalitet og rasediskrimering. Hans forskningsperspektiv var ofte å avdekke hvordan atferd som tilsynelatende var uegennyttig egentlig var rasjonell og nyttemaksimerende. Han var også opptatt av analyse av humankapital.

Mesteparten av sin akademiske karriere tilbrakte Becker ved University of Chicago, hvor han også avla doktorgraden i 1955.

Becker ble tildelt Sveriges Riksbanks pris i økonomisk vitenskap til minne om Alfred Nobel i 1992 og Presidentens frihetsmedalje i 2007.

Sammen med juristen Richard Posner skrev han bloggen «The Becker-Posner Blog» fra 2004 til 2014.

Referanser

Eksterne lenker 
 

 The Becker-Posner Blog

Økonomer fra USA
Nobelprisvinnere fra USA
Sveriges Riksbanks pris i økonomisk vitenskap til minne om Alfred Nobel
Personer fra Schuylkill County i Pennsylvania